GROENHEIDE BOEKE se ideaal is om met die medewerking van beide gevestigde en nuwe skrywers bekostigbare leesstof aan te bied wat in elke opsig van net so ’n hoogstaande gehalte as enige duur boek is wat deur die groot uitgewers gepubliseer word. Ons reken dat Afrikaanse lektuur vandag vir baie persone, veral kinders en afgetredenes, te duur geword het en ons glo dat teen minder as R100 – dikwels selfs minder as R60 – vir ’n gedrukte boek ons die genot van lees weer binne die bereik van almal stel.
In die algemeen verkies ons dat manuskripte eers aan die groot uitgewers voorgelê word, aangesien hulle oor ’n baie beter verspreidingsnetwerk beskik as GROENHEIDE BOEKE – maar onthou dat as jy moet betaal om jou boek gepubliseer te kry, dan is jy nie by ’n regte uitgewer nie. Dit is ook wyslik om eers te kyk na watter soort boeke ons tans publiseer om te sien of u manuskrip inpas, alvorens dit voorgelê word.
Kopiereg in Suid-Afrika word gereguleer deur die Copyright Act 98 of 1978 (soos gewysig deur die jare) en bepaal dat kopiereg in literêre werke bestaan vir die leeftyd van die outeur plus vyftig jaar (a. 3(2)(a)). Dit beteken dat alle werke waarvan die outeur voor 1968 oorlede is, is buite kopiereg en kan vrylik verwerk en hergepubliseer word.
Winkels en skole wat ons boeke in grootmaat wil aankoop, word addisionele afslag gegee na gelang van die grootte van die bestelling. Gebruik asseblief die kontakbladsy om ’n navraag te rig.